paragraph_text: Premijerno je odigrana 6. ožujka 2008. godine, te je od tada gotovo neprestalno na repertoaru postavši hit predstava. 12. veljače 2011. svečano je obilježena 200. izvedba. 2013. godine snimljen je i istoimeni film po ovoj kazališnoj predstavi s istim glumcima u režiji Tomislava Mršića, a film je u distribuciju krenuo svega dva tjedna nakon što je kazališna predstava proslavila svoje 300. izvođenje (22. rujna 2013.). 400. izvedba proslavljena je 6. ožujka 2015., točno sedam godina od premijere ove kultne predstave.